**HOTĂRÂRE**

**privind diminuarea valorii produselor, serviciilor și lucrărilor ce se pot achiziționa în mod direct, în temeiul art. 7 alin. (5) din Legea nr. 98/2016, precum și creșterea gradului de transparentizare a achizițiilor publice realizate de aparatul de specialitate al Primarului, a instituțiilor și societăților aflate în subordinea Consiliului Local Sector 5**

Având în vedere:

* Raportul de specialitate nr. …….. al …. ….
* Referatul de aprobare al lui Alexandru Paul Dimitriu – consilier local al Sectorului 5

Văzând avizul Comisiilor de specialitate ale Consiliului Local al Sectorului 5;

În temeiul art. 2 alin (2) lit. d) și art. 7 alin. (5) din Legea nr. 98/2016 privind achizițiile publice cu modificările și completările ulterioare;

În baza Legii nr.52/2003 privind transparența decizională în administrația publică, republicată;

În temeiul art. 139 alin. (3) lit. g) și i), art. 166 alin. (2) lit. i), art.196 alin.(1) lit.a) și art.197 din O.U.G. nr. 57/2019 privind Codul administrativ cu modificările și completările ulterioare;

**Consiliul Local Sector 5**

**HOTĂRĂŞTE:**

**Art. 1.** UAT Sector 5 în calitate de autoritatea contractantă precum și toate instituțiile și societățile de interes local şi servicii publice aflate în subordinea Consiliului Local Sector 5 au dreptul de a achiziționa direct produse sau servicii în cazul în care valoarea estimată a achiziției, fără TVA, este mai mică de 80.000 lei, respectiv lucrări, în cazul în care valoarea estimată a achiziției, fără TVA, este mai mică de 200.000 lei.

**Art. 2.** Referatul de necesitate și prețul estimat al fiecărei achiziții publice, fie că este vorba despre o achiziție directă sau o licitație publică, vor fi afișate pe site-ul UAT Sector 5 București, respectiv pe site-ul instituției sau societății în cauză și publicat pe pagina de FB <https://www.facebook.com/PrimariaSectorului5Bucuresti>, cu 2 zile lucrătoare anterior momentului încărcării documentației în SICAP

**Art. 3.** Aparatul de specialitate al primarului, instituțiile și societățile aflate în subordinea Consiliului Local sunt obligate să prezinte Consiliului Local, trimestrial, începând cu 1 martie, rapoarte privind achizițiile publice, indicând necesitatea fiecărei achiziții, furnizorul ales, prețurile contractate și ofertele concurente;

**INIȚIATOR PROIECT AVIZEAZĂ**

**Alexandru Paul Dimitriu pentru legalitate conf. art.243 alin. (1) lit.a)**

**din O.U.G. nr.57/2019**

**Secretarul General al Sectorului**